Den Vest-Sjællandske Avis, 1842-05-20
Vi ere blevne anmodede om at optage nedenstaaende Fragment af en Skrivelse fra en Embedsmand i een af Landcommunerne. Uagtet det er os ubekjendt, hvorvidt den ovenfor nævnte Gjestgivergaardfortjener den Anpriisning, den her faaer, have vi dog ikke fundet nogen Anledning til at negte Stykkets Optagelse. "Og nu slutteligen har jeg kun med Hensyn til den materialistiske Side af mit temmeligt lange Ophold i Kjøbenhavn at tilføie nogle faa bemærkninger, som jeg ikke betvivler, at Du vil lægge Dig paa Hjertet, naar Du i den anstundende Sommer gjæster Residentsstaden. Du mindes nok, min trofaste Pylades, hvorlunde vi ofte inter parietes domesticos have gjensidigen beklaget hinanden, naar vi paa Embedsvegne maatte forlade den fredelige huuslige Arne for at færdes inde i den store Stad, hvor Alt saa at sige er at erholde for Penge, NB. af det, som vi ikke attraae, men hvor derimod netop det Gode, som herude animerer os og gjør os Livet behageligt nemlig den hjemlige Comfort og Hyggelighed, ikke lader sig opdrive for os hjemmevante, ja maaskee noget forvænte Landboere; og jeg in Specie gribes de altid af en betyngende Hjemvee, som den skjærende Contrast mod min venlige Leilighed med sin rene Luft og frie Udsigt fremkalder i mine Tanker. Dennegang har jeg imidlertid ved min - som Du kalder den - vagabonde Lyst til at prøve de forskjellige Gjestgiversteder, som Vestkanten af Hovedstaden frembyder, endeligen fundet et Standqvarteer, som i det Mindste partielt svarer til det Forbillede som vi have dannet os af et saadant, naar vi allerede nødvendigen skulle ombytte vort Hjem med et interimistisk Opholdsted i Kongens Kjøbenhavn; dog at vi herved holde os til hiin gyldne Regel af Horatius: nihil ab omni parte beatum; – og det er Knapsteds Gaard. Nu maa Du ingenlunde ved dette Navns Nævnelse reproducere de gamle Minder om bemeldte Steds tidligere Historie, der ved vilde kunne være istand til at modsige mine Anpriisninger; jeg maa derfor strax erklære, at Stedet vist nok er gammelt af Navn, men tilforladeligen nyt at Gavn. Gjestgiveriet har nemlig for nylig erholdt en ny Eier, en ung og virksom Mand, der med Lyk driver Værket, og med samme skifter – for at bruge et af vor Tids yndede Udtryk - baade Characteer og Farve. Det har, som Du veed, en fortrinlig Beliggenhed strax indenfor Vesterporten, en fri Udsigt til Volden og Bastionerne med de smukke Allee og Græspladse, hvilket i mine Øine har noget "heimathligt og landligt ved sig, der vederqvægen og forlyster Sindet. Værelserne ere rummelige, lyse og venlige, og Opvartningen samt Beværtningen er i enhver Henseende forsvarlig og god, hvortil kommer en anden Dyd ved samme, nemlig den usædvanlige Priisbillighed, som baade letter og behageliggjør en længere Tids, paa Penge-Udgifter forresten saa rige, Ophold i Hovedstaden. Fa Disse underordnede bemærkninger giver jeg Dig i Tilgift til mit Brevs øvrige reent aandelige Jndhold for saaledes at fournere Dig med Noget saavel af min legemlige som aandelige Næring i Hovedstaden, og er jeg vis paa, at Du ved at beholde samme in mente, naar Touren i næste Maaned kommer til Dig at reise, ikke vil finde Dig skuffet ved at Din trofaste følge hine Vink af Orest,